
Præsident  Hinckley 
kommer  til  Danmark 


Fredag  den  14-  juni  1996 
kommer  Kirkens  profet, 
præsident  Gordon  B.  Hinc- 
kley, igen  til  Danmark  for 
at  mødes  med  de  hellige. 
Sidste  gang  han  var  på  be- 
søg i  Danmark  var  ved  regi- 
onalkonferencen i  Odense 
14.-15.  september  1992, 
hvor  han  var  førsterådgiver 
i  Det  Første  Præsident- 
skab. 

Der  vil  den  14.  juni  bli- 
ve afholdt  to  firesides  for 


Kirkens  medlemmer,  hvor 
profeten  vil  tale  til  os.  Mø- 
derne vil  finde  sted  i  kirken 
i  Søborg  på  Maglegårds  Al- 
lé 83,  hvor  der  vil  være 
mulighed  for  at  deltage  i  ét 
af  møderne  henholdsvis  kl. 
16:00-18:00  eller  19:30- 
21:30.  Af  hensyn  til  plad- 
sen vil  der  kun  være  mulig- 
hed for  at  deltage  i  ét  mø- 
de, da  alle  Kirkens  medlem- 
mer skal  have  mulighed  for 
at  høre  profeten. 


Til  det  første  møde  fra  kl. 
16:00-18:00  er  børn  over  8 
år  inviteret  med,  mens  mø- 
det om  aftenen  er  forbe- 
holdt voksne.  For  at  deltage 
i  møderne  er  det  nødven- 
digt at  have  en  billet,  som 
man  kan  få  fra  enhederne  i 
Københavns  Stav.  Ved  re- 
daktionens slutning  er  der 
ingen  oplysninger  om,  hvor- 
ledes medlemmer  i  Aarhus 
Stav  får  billetter,  men  ingen 
bør  gå  glip  af  denne  enestå- 


ende mulighed  for  at  se  og 
lytte  til  Herrens  profet. 

Tidligere  på  dagen  vil 
profeten  tale  til  alle  fuld- 
tidsmissionærer  i  Den  Dan- 
ske Mission.  Disse  er  kun 
foreløbige  planer,  og  Kirke- 
nyt opfordrer  alle  til  at  hol- 
de sig  informerede  via  deres 
biskop/grenspræsident  eller 
opslagstavle  i  kirken,  hvor 
der  vil  komme  yderligere 
informationer. 

Ældste  Cecil  O*  Samuelson 

fra  De  Halvfjerds 
besøger  Københavns  Stav 


■ 

Ved  Københavns  Stavs  stavskonference  den  21.  og  22.  april 
fik  stavens  medlemmer  en  meget  specifik  opskrift  på  lykke,  og  hvad  der  skal  til 
for  at  vandre  på  den  rette  vej.  Ældste  Samuelson,  der  netop  var 
vendt  hjem  fra  generalkonferencen  i  Salt  Lake  City,  havde  profetens 
budskab  til  Kirkens  medlemmer  med  sig. 

Ved  konferencens  møde 
for  voksne  medlemmer 
lørdag  aften  fortalte  ældste 
Samuelson,  at  han  ved  mø- 
derne om  søndagen  ville 
fortælle  stavens  medlem- 
mer, hvad  profeten  ønske- 
de, vi  skulle  gøre  for  at  bli- 
ve lykkelige.  Mens  ældste 
Samuelson  så  talte  videre 
om  prøvelser,  udfordringer 
og  velsignelser,  var  der 
mange  af  stavens  medlem- 
mer, der  gerne  ville  høre, 
hvilke  tre  ting  profeten  øn- 
skede, vi  skulle  gøre. 

Ved  søndagens  møde 
ventede  vi  spændt.  Huske- 
de han  mon  nu  de  tre  ting 
han  havde  lovet  dagen  før? 
Det  gjorde  han. 

-  Jeg  vil  gerne  huske  at 
fortælle  jer  de  3  ting,  præsi- 
dent Hinckley  har  sagt  vil 
bringe  os  lykke  og  lede  os 
på  rette  vej ,  sagde  ældste 
Samuelson,  men  han  sagde 
ikke,  at  der  ikke  er  andre 
ting,  som  vi  ikke  også  behø- 
ver at  gøre. 

-  Nogen  af  jer  vil  blive 
skuffede,  for  de  3  ting  er 
ting,  som  I  allerede  kender. 

L  Deltag  regelmæssigt  i 
Kirkens  nadvermøder  og 
forstå  fuldt  ud,  hvad  det 
er  der  sker,  når  vi  delta- 
ger i  nadveren. 

2.  Vær  ærlige  i  vores  tien- 
debetaling og  gavmilde 
med  vores  fasteoffer. 

3.  Tag  til  templet,  så  ofte 
som  vi  kan.  Selvom  vi 
ikke  kan  komme  til 
templet  så  tit,  så  sørg  for 
at  have  en  gyldig  tem- 
pelanbefaling. 

Det  var  i  en  nøddeskal  bud- 
skabet til  Kirkens  medlem- 
mer fra  profeten. 

Præsident  Samuelson  ro- 
ste stavens  medlemmer  for 
deres  høje  tempeldeltagelse 
og  ligeledes  for  deres  tro- 
fasthed med  at  følge  tiende- 
loven. 

-  Men,  der  er  nogle  af 
jer,  der  ikke  har  en  tempel- 


anbefaling, sagde  ældste 
Samuelson.  Ikke  fordi  I  har 
store  problemer,  men  måske 
fordi  I  bare  ikke  regner 
med,  at  I  skal  bruge  den. 

-  Men  det  er  et  tegn  over 
for  Herren  og  Kirken  på,  at  I 
vil  gøre  alt,  hvad  I  kan.  Jer, 
der  ikke  har  en  tempelanbe- 
faling, vil  I  ikke  nok  være 
venlige  at  tale  med  jeres  bi- 
skop eller  grenspræsident  og 
sørge  for  at  få  en,  også  selv- 
om I  ikke  skal  til  templet  li- 
ge med  det  samme,  sluttede 
ældste  Samuelson. 

Tidligere  ved  søndagens 
hovedmøde  talte  stavspræ- 
sident  Johan  S.  Koch  detal- 
jeret om  tiendeloven. 

-  Jeg  vil  gerne  rose  de 
hellige  i  denne  stav,  sagde 
stavspræsidenten,  for  at 
være  gode  tiendebetalere, 
men  samtidig  vil  jeg  advare 
os,  således  at  vi  bliver  ved 
med  at  huske  denne  lov,  og 
opfordre  de,  der  ikke  har 
det  i  orden,  til  at  prøve  at 
få  det  i  orden. 

Stavspræsidenten  fortal- 
te også  stavens  medlemmer 
om  proklamationen  om  fa- 
milien, som  blev  udsendt 
over  hele  verden  i  oktober 
1995.  Han  opfordrede  stav- 
ens medlemmer  til  at  bruge 
den  og  dele  den  med  ven- 
ner og  familie. 

-  Vi  har  fået  alletiders 
middel  til  at  kontakte  de 
mennesker,  vi  kender,  sagde 
stavspræsidenten. 

Stavspræsidenten  opfor- 
drede alle  stavens  medlem- 
mer til  at  gå  hjem  og  læse 
proklamationen  og  så  få  in- 
spiration til,  hvordan  vi 
skal  tale  med  vores  med- 
mennesker om  budskabet. 

-  Dette  er  en  ny  åbenba- 
ring fra  Det  Første  Præsi- 
dentskab, og  det  er,  hvad  vi 
skal  advare  verden  imod, 
sluttede  stavspræsidenten. 

Velsignelser  til  alle 

Ved  konferencens  møde  for 
alle  voksne  medlemmer 
handlede  ældste  Samuel- 
sons  budskab  om  udfordrin- 
ger og  velsignelser. 


-  Der  er  ingen  velsignelser, 
som  vor  Himmelske  Fader 
har  lovet  sine  børn,  som  ik- 
ke er  tilgængelige  for  alle 
hans  børn,  indledte  ældste 
Samuelson. 

De  løfter,  Herren  har  gi- 
vet os,  vil  han  indfri,  men 
det  bliver  først,  når  det  er 
meningen.  Ældste  Samuel- 
son forsikrede  forsamlingen 
om,  at  velsignelserne  nok 
skulle  komme,  hvis  vi  gør 
vores  del. 

Præsident  Samuelson 
sagde,  at  det  på  tidspunkter 
godt  kunne  se  ud  som  om, 
at  andre  mennesker  om- 
kring os  ikke  har  så  mange 
udfordringer  som  os.  »El- 
sker Gud  mig?«  kunne  man 
spørge. 


Nu  er  der  atter  en 
tur  til  templet  i 
Stockholm  i  uge  28  den 
9.-13.  juli  1996. 

Der  arrangeres  bus- 
tur, som  koster  kr. 
500,00. 

Tilmelding  til  tem- 
pelugen skal  ske  til  Ole 
Ravn- Petersen. 

Tilmeldingsblanket- 
ter fås  hos  biskoppen/ 
højpræsternes  gruppele- 
der eller  grenspræsiden- 
ten/kvorumspræsiden- 
ten. 

Tilmelding  og  beta- 
ling for  busturen  skal 
være  ole  Ravn-Petersen 
i  hænde  senest  den  18. 
juni  1996  (de,  der  kører 
selv,  samme  frist). 


-  Nogle  af  jer  føler  jer  me- 
get elsket!  sagde  ældste  Sa- 
muelson lidt  for  sjov,  samti- 
dig med  at  han  understrege- 
de, at  Herren  ikke  beder  os 
om  mere,  end  vi  kan  klare. 

-  Alt,  det,  som  vi  bliver 
bedt  om  at  ofre,  det  vil  vi 
være  i  stand  til,  sagde  æld- 
ste Samuelson  og  tilføjede, 
at  det  er  Herrens  løfte  til 
os,  og  jeg  bekræfter  det  for 
jer  her  i  dag. 

-  Hvad  gør  vi?  Vi  giver 
aldrig  op,  og  grunden  til,  at 
det  er  OK,  er,  at  Gud  hal- 
lo vet  os,  at  når  vi  gør  vores 
bedste,  vil  han  sørge  for  re- 
sten gennem  forsoningen, 
sluttede  ældste  Samuelson. 

RED 


Busrejsende  skal  af  hen- 
syn til  det  offentlige  no- 
tere deres  fødselsår  på 
tilmeldingsblanketten. 

Søskende,  der  besø- 
ger andre  templer  rundt 
om  i  verden  må  meget 
gerne  rapportere  deres 
tempelbesøg  til  bror 
Ravn-Petersen. 
Dette  kan  gøres  på  tlf. 
86  22  34  25. 


Tilmelding  kan  ske  til: 

Ole  Ravn-Petersen 
Brobjerg  Parkvej  21 
2  sal  mf  tv 
8250  Egå 

RED 

Århus  Stavs 
tempeluge 

Børnehj  ælpsdag 

O 

i  Århus  Ward 


Lørdag  d.  9.  marts  havde 
vi  i  Århus  Ward,  hvad 
vi  kaldte  Børnehjælpsdag. 

Der  har  før  været  indsam- 
linger af  legetøj  til  fattige 
børn  i  udlandet,  og  de  fleste 
har  vel  også  på  et  eller  andet 
tidspunkt  givet  penge  til  en 
indsamling.  Men  denne  gang 
havde  vi  i  aktivitetskomite- 
en  en  helt  anden  idé. 

o 

Vi  i  Århus  Ward  skulle 
selv  lave  legetøjet.  Før  akti- 
viteten var  medlemmerne 
blevet  bedt  om  at  medbrin- 
ge, hvad  de  havde  af  stofre- 
ster, maling,  garn,  træ  og  lig- 
nende samt  ideer  til,  hvad 
der  kunne  laves  af  disse. 

Fra  kl.  14  til  17  blev  der 
så  savet,  klippet,  hamret, 
syet,  strikket  og  klistret. 

Alt  fra  træ  til  strik 

Vi  havde  på  forhånd  bedt 
forskellige  om  at  være  an- 
svarlige for  hver  deres 
workshop. 

Rasmus  Fougt  havde  an- 
svar for  træ-afdelingen. 
Han  og  missionærerne  la- 
vede bl.a.  en  vindmølle, 
kryds  og  bolle-spil  og  biler. 
Det  hele  var  meget  fantasi- 
fuldt farvelagt. 

Strikkeafdelingen  stod 
Gitte  Sørensen  og  Nina 
Fought  for.  Flotte  bolde 
blev  der  lavet  flest  af.  Det 
var  noget  af  en  oplevelse  at 
se  ældsterne  lære  at  strikke. 

Vera  Muss  Jensen  stod 
for  papir  og  klip.  Denne 
workshop  lavede  sammen 
nogle  søde  kladdehæfter 
med  motiver  og  billedbøger. 

Randi  Bendtsen  og  Rik- 
ke Rosenkilde  stod  for  sy- 
ningen. 


Det  var  med  dyb  koncentration,  at  ældste  Carlson  bidrog  med  strikkepindene.  (Foto:  Poulsen) 


Randi  Bendtsen  stod  for  syningen.  (Foto:  Poulsen) 

Randi  havde  hjemmefra  la- 
vet nogle  utroligt  søde  duk- 
ker, som  der  så  blev  lavet 
små  soveposer  til.  Rikke 
havde  nogle  skabeloner 
med  til  patchwork-bolde  og 
'kastefrøer'.  Jonna  Birke- 
lund syede  flittigt  boldene 
sammen.  'Kastefrøerne'  var 
en  stor  succes  hos  vores  un- 
ge, som  når  det  kommer  til 
stykket  ikke  helt  har  glemt, 
hvor  sjovt  det  er  at  lege. 


Andre  havde  også  taget 
ideer  med,  bl.a.  Lise  Poul- 
sen, som  lavede  en  sød 
blæksprutte. 

Vi  havde  alle  taget  en 
ret  mad  med,  så  dagen  blev 
sluttet  af  med  et  lille  sam- 
menskudsgilde. Mange  ytre- 
de ønske  om  at  gentage 
succesen,  og  det  er  under 
planlægning. 

Vi  har  endnu  ikke  be- 
stemt hvor  legetøjet  skal 


hen,  men  det  bliver  sikkert 
et  østeuropæisk  land. 

Vi  i  aktivitetskomiteen 
var  utroligt  glade  for  den 
opbakning,  projektet  fik. 
Alle,  der  kom,  var  positive 
og  indstillet  på  at  der  skulle 
laves  noget.  Alle  lavede  no- 
get på  hver  deres  niveau  og 
i  eget  tempo  i  en  god,  posi- 
tiv og  opløftende  stemning. 

I  aktivitetskomiteen 
havde  vi  en  idé  om,  at  akti- 


viteter ikke  altid  behøver  at 
være  store  fester,  flotte 
shows  osv.  for  at  medlem- 
merne kan  have  det  sjovt 
sammen.  Hvis  vi  deltager  i 
Kirkens  aktiviteter  med  den 
rette  indstilling,  kan  vi  styr- 
ke fællesskabet. 

Pia  Helene  Poulsen, 

Århus  Ward  i  Århus  Stav 
er  formand  for  w  ar  dets 
aktivitetskomité . 

Vorherre  og  videnskaben 


Bror  Bent  Jørgensen  og  ældste  Hollis  Johnson 
tog  initiativet  til  den  populære  foredragsserie,  (Foto:  TD) 


Dette  var  temaet 
for  en  fascinerende 
foredragsserie,  som 
almindelige  danskere, 
i  det  forgangne  vin- 
terhalvår, har  haft 
adgang  til  enten  via 
TV  eller  personligt 
på  Niels  Bohr  Insti- 
tuttet i  København. 


vem  er  jeg?  Hvad  er 
det  egentlig  for  en  ver' 


den,  jeg  er  i?  Hvad  er  sand- 
heden? Disse  er  spørgsmål, 
der  dannede  udgangspunkt 
for  den  populære  foredrags- 
serie, der  fra  begyndelsen 
måtte  melde  udsolgt. 

Initiativet  til  den  store 
succes  kom  fra  bror  Bent 
R.  Jørgensen,  der  er  med- 
lem af  Frederiksberg  Ward 
i  Københavns  Stav,  hvor 


han  underviser  i  højpræ- 
sternes kvorum. 

Bent,  der  er  mag.  art.  i 
historie,  har  længe  undret 
sig  over,  at  forfattere, 
kunstnere,  musikere,  tera- 
peuter og  andre  'alternati- 
ve' nu  om  stunder  offentligt 
beskæftiger  sig  med  de  store 
eksistentielle  spørgsmål  og 
ofte  med  en  autoritet,  som 
var  det  selveste  sandheden, 
de  præsenterer. 


-  Vi  lever  i  en  tid,  hvor 
mange  påstår  at  have 
viden  og  autoritet  til  at 
give  sikre  og  endelige  svar 
på  disse  spørgsmål,  men 
besvarelserne  er  modstri- 
dende, siger  Bent  Jørgen- 
sen. 

-  Men,  hvad  skal  man 
tro  og  hvad  er  sandhed? 

—  spurgte  Bent  Jørgensen 
og  undrede  sig  over,  at 
den  etablerede  videnskab 

ikke  kom  på  banen,  og  så 
gjorde  han  noget  ved  sa- 
gen. 

Sammen  med  ældste 
Hollis  Johnson,  der  er  pro- 
fessor i  astronomi  ved  Indi- 
ana Univers ity,  men  lige  nu 
er  på  fuldtidsmission  sam- 
men med  sin  kone  Grethe, 
fik  Bent  stablet  den  store 
foredragsserie  på  benene. 

Det  var  nogle  af  Dan- 
marks kendteste  forskere, 
der  kom  på  banen  og  gav 
deres  bud  på  'sandheden'. 
Ældste  Hollis  Johnson,  der 
til  dagligt  har  sit  virke  på 
det  danske  missionskontor, 
er  rent  professionelt  til- 
knyttet Niels  Bohr  Institut- 
tet i  København,  hvor  han 
flere  gange  har  været  gæ- 
steprofessor. Han  formidle- 
de kontakten  til  forskerne, 
der  hver  især  på  jævnt 
dansk,  behandlede  så  alsidi- 
ge emner  som:  sandhed,  vir- 
kelighed, videnskab,  stjer- 


ner, fysik,  fantasi,  sten, 
And,  molekyleprocessen, 
neurologi,  psykiatri,  økono- 
mi, skabelsen,  empirisk 
forskning  og  frihed. 

Gud  og  videnskab 

Arrangørerne,  der  selv  var 
begejstrede  for  projektet, 
var  godt  klar  over,  at  disse 
var  seriøse  og  komplicerede 
emner,  som  måske  ikke  ville 
tiltale  hvem  som  helst,  men 
reaktionen  på  foredragstil- 
budene  var  overvældende. 
Allerede  efter  et  par  dage 
måtte  Hovedstadens  Oplys- 
ningsforbund, der  stod  som 
den  officielle  arrangør,  mel- 
de totalt  udsolgt  til  fore- 
dragsserien, og  en  venteliste 
begyndte  at  vokse. 

Foredragene,  der  gik  i 
luften  for  fulde  huse  i  en  sal 
på  Niels  Bohr  Instituttet  i 
København,  blev  også  opta- 
get på  video,  som  senere 
blev  vist  i  Danmarks  Radio. 


Her  har  den  almindelige 
dansker  kunnet  deltage  i 
den  interessante  debat  om 
Gud,  videnskab  og  virkelig- 
hed. Og  serien  på  TV  var 
en  stor  succes,  hvis  man 
skal  dømme  ud  fra  den  me- 
gen presseomtale  projektet 
har  fået. 

Danmarks  førende  aviser 
har  afsat  ikke  så  lidt  spalte- 
plads til  at  informere  of- 
fentligheden om  projektet 
og  på  forskellige  niveauer 
behandle  de  ellers  så  omfat- 
tende teorier  og  teser,  frem- 
sat af  Danmarks  førende 
forskere. 

Konklusionen  må  vel 
være,  at  den  almindelige 
dansker  er  ret  så  interesse- 
ret i  Gud  og  videnskab,  og 
at  mange  mennesker,  selv- 
om de  har  vanskeligt  ved  at 
sætte  ord  på  deres  tanker,  i 
bund  og  grund  er  interesse- 
rede i  de  store  eksistentielle 
spørgsmål,  som  vi  i  Kirken 


Der  er  mere  end  himmel 
og  jord  end  man  umiddelbart 
tror  siger  de  to  eksperter 
på  området.  (Foto:  TD) 


er  så  vant  til  at  behandle. 
»Hvor  kommer  jeg  fra?« 
»Hvorfor  er  jeg  her?«  og 
»Hvor  går  jeg  hen,  når  jeg 
dør?« 

Som  hjælp  til  fortsat  liv 
i  debatten  om  emnet  er 
forskerne  fra  foredragsseri- 
en i  gang  med  at  skrive  en 
bog.  Går  det  som  fjernsyns- 
serien  og  foredragene  er 
der  vist  ingen  tvivl  om,  at 
det  er  et  projekt,  der  virke- 
lig har  fået  luft  under  vin- 
gerne. Under  alle  omstæn- 
digheder bliver  succesen 
gentaget  til  efteråret  inde 
på  Niels  Bohr  Instituttet, 
så  skulle  der  være  medlem- 
mer af  Kirken,  der  har  lyst 
til  at  deltage  i  foredragene, 
er  det  bare  med  at  være 
hurtig,  når  HOF's  program 
udkommer  hen  på  sensom- 
meren. 

Susanne  Perkins 

Det  første  år 
i  missionshjemmet 


En  kaldelse  som 
missionspræsident 
varer  normalt  i  3  år. 
Den  h  juli  1996  er 
det  et  år,  siden  Knud 
B.  Andersen  overtog 
ledelsen  af  Den 
Danske  Mission. 
Det  første  år  har  væ- 
ret rigt  på  oplevelser 
og  erfaringer. 


Den  månedlige  rutine 

Det  var  en  stor  forandring  at 
forlade  sin  »småborgerlige« 
tilværelse  i  Fredericia,  at 
sælge  det  hus  vi  har  boet  i 
mere  end  30  år,  og  derefter 
flytte  til  Holte  i  en  dejlig  vil- 
la samt  være  til  rådighed  for 
kirken  i  døgnets  24  timer! 

Den  første  måned  i  kal- 
delsen gik  meget  langsomt. 
Der  var  jo  så  mange  nye  ting 
at  lære,  men  da  vi  først  hav- 
de været  igennem  den  første 
månedlige  »runde«,  begynd- 
te tiden  at  gå  hurtigere. 

Vor  vigtigste  opgave  er 
at  styrke,  støtte,  opbygge, 
motivere  samt  undervise 
missionærerne  og  at  være 
et  forældrepar  for  dem. 

Hver  måned  har  missi- 
onspræsidenten  et  person- 
ligt interview  med  hver  en- 
kelt missionær  for  at  opfyl- 
de de  ovenævnte  formål. 
Det  er  en  særdeles  spæn- 
dende opgave.  Jeg  lærer 
hurtigt  meget  om  hver  en- 
kelt missionær. 


Præsident  Knud  B .  Andersen 

Når  jeg  som  missionspræsi- 
dent interviewer  den  ene 
missionær,  taler  min  hustru 
med  den  anden.  Det,  som 
Søster  Andersen  således  de- 
ler med  missionærerne,  er 
også  opbyggende  for  begge 
parter. 

En  gang  hver  måned 
bringer  vi  missionærerne 
sammen  til  zonekonferen- 
cer. 

Alle  missionærer  i  Kø- 
benhavn Stav  mødes  i  kir- 
kebygningen på  Priorvej , 
medens  missionærerne  i 

o 

Århus  Stav  kommer  til  kir- 
kebygningen på  Langenæs  i 
Århus. 


En  zonekonference,  der  va- 
rer i  ca.  4  timer,  er  på  flere 
måder  en  god  og  opbyggen- 
de oplevelse  for  mission- 
ærerne. 

De  er  naturligvis  glade 
for  at  være  sammen  med  35 
-  40  andre  missionærer,  at 
høre  beretninger  og  budska- 
ber fra  zoneledere,  assisten- 
ter samt  fra  missionspræsi- 
dentparret  og  stavspræsi- 
denterne. 

Missionærerne 

Det  er  en  spændende  opga- 
ve ca.  en  gang  hver  måned 
at  hente  nye  missionærer  i 
lufthavnen. 


De  kommer  lige  fra  MTC  i 
Provo.  De  er  trætte  efter  en 
lang  rejse,  men  de  er  også 
spændte  og  begejstrede! 

Vi  føler,  at  det  er  enestå- 
ende, at  så  mange  gode  un- 
ge mennesker  vil  give  den 
måske  allerbedste  tid  af  de- 
res ungdom  for  at  tjene 
Herren  i  vort  fædreland. 

Der  kommer  også  nogle 
få  missionærægtepar  til  os. 
De  er  til  meget  stor  hjælp  for 
os  i  Den  Danske  Mission,  og 
de  bringer  også  store  ofre  her 
ved  at  skulle  bryde  op  fra 
veletablere  hjem  i  U.S.A.  og 
være  borte  fra  børn  og  bør- 
nebørn i  halvandet  år. 

Den  første  dag,  mission- 
ærerne er  i  Danmark,  over- 
natter de  i  missionshjem- 
met. Inden  de  går  til  ro  om 
aftenen,  har  vi  et  dejligt 
vidnesbyrdmøde  med  dem. 

Selv  om  vi  naturligvis 
hurtigt  får  et  positivt  ind- 
tryk af  hver  enkelt  missio- 
nær, hører  det  til  vore  aller- 
bedste oplevelser  at  se, 
hvordan  missionærerne  ud- 
vikler sig  ved  at  indvie  sig 
til  arbejdet  for  Herren  i 
Danmark! 

Hver  enkelt  missionær 
bliver  udfordret  til  at  tale 
dansk  hele  dagen  med  deres 
kammerat,  og  vi  håber,  at 
medlemmerne  vil  undlade 
at  tale  engelsk  til  vore  mis- 
sionærer! 

Landet  rundt 

Vi  kører  meget  rundt  i  Dan- 
mark for  at  komme  til  inter- 
views og  zonekonferencer, 

men  vi  har  også  et  ønske 
om  en  gang  hvert  år  at  kun- 
ne besøge  hver  enkelt  af  de 
23  menigheder,  som  kirken 
har  i  Danmark.  Inden  ud- 
gangen af  maj  måned  vil  vi 
have  været  rundt,  og  det  er 
meget  spændende  for  os  på 
denne  måde  at  kunne  hilse 
på  de  fleste  medlemmer  i 
Danmark. 

Som  regel  får  vi  lov  til 
ved  nadvermøderne  at  tale 
om  missionærarbejdet,  og 
det  er  en  af  vor  største  glæ- 
der på  vor  mission. 

De  forskellige  menighe- 
der i  Danmark  er  meget  for- 
skellige, og  det  er  meget 
charmerende. 

Det  er  dog  det  samme 
evangelium,  der  bliver  præ- 
diket alle  steder! 

Samarbejde  med 
præstedømmeledere 
og  medlemmer 

Som  det  første  danske  missi- 
onspræsidentpar  er  vi  blevet 
hjerteligt  modtaget  overalt. 

Det  gælder  ikke  mindst  i 
København  Stav,  hvor  vi 
har  været  helt  ukendte  for 
de  fleste. 

I  missionærarbejdet  er 
det  uhyre  vigtigt  at  med- 
lemmer og  missionærer  ar- 
bejder tæt  sammen. 

Når  medlemmer  går  ud 
sammen  med  missionærer- 
ne, er  det  hver  gang  en  god 
psykologisk  opmuntring  for 
missionærerne.  Det  er  den 
bedste  støtte,  medlemmerne 
kan  give  -  næst  efter  at  give 
missionærerne  henvisninger! 


Søster  Nunne  Andersen 

Når  missionærerne  under- 
viser den  2.  lektie  og  de  ef- 
terfølgende, er  det  væsent- 
ligt, at  der  kan  være  med- 
lemmer med  i  undervisnin- 
gen. Medlemmerne  kan 
være  meget  værdifulde,  når 
undersøgerne  har  betænke- 
ligheder. Ligeledes  hjælper 
medlemmer  og  stavsmissio- 
nærer  undersøgerne  til  at 
forstå,  at  kirken  ikke  ude- 
lukkende er  en  amerikansk 
kirke! 

Endelig  er  det  umådelig 
vigtigt  at  finde  venskabsfor- 
midlere  til  undersøgere  og 
nye  medlemmer.  Det  bety- 
der meget  for  os  at  have  et 


godt  samarbejde  med  præ- 
stedømmelederne i  stave  og 
i  de  enkelte  menigheder,  og 
det  er  vort  mål  altid  at  ha- 
ve missionærer  i  alle  me- 
nigheder. 

Vi  har  månedlige  sam- 
ordningsmøder  med  lederne 
i  stavene,  men  vi  vil  også 
gerne  indbyde  biskopper  og 
grenspræsidenter  til  at  kon- 
takte os,  nårsomhelst  de  har 
noget  på  hjerte. 

Høsten 

Det  er  vort  mål  at  hjælpe 
mennesker  til  at  komme  til 
Kristus  gennem  ordinancer- 
ne,  dåb  og  bekræftelse. 


Det  er  vor  erfaring,  at  det 
lykkes  bedst,  når  medlem- 
mer og  missionærer  arbej- 
der tæt  sammen. 

Vi  har  også  set,  at  i  mis- 
sionærarbejdet kommer  re- 
sultaterne ikke  ved  tilfæl- 
digheder! 

I  Danmark  er  der  mange 
mennesker,  der  ønsker  et 
bedre  liv  -  men  de  ved  ikke 
i  første  omgang,  hvor  de 
skal  finde  det!  (L&P 
123:12) 

Vi  må  hjælpe  dem,  selv 
om  vi  får  så  mange  afvis- 
ninger! 

Planlægning,  iværksæt- 
telse og  arbejde  er  nøgle- 
ord. Recepten  er  at  finde 
én  blandt  hundrede,  og 
det  kan  være  hårdt  -  men 
sådan  er  de  fleste  medlem- 
mer i  Danmark  blevet  fun- 
det! 

Og  endelig  er  det  vigtigt, 
at  vi  passer  på  de  nye  med- 
lemmer, der  kommer  ind  i 
kirken! 

Missionærerne  ved  i  dag, 
at  dåb  kommer  efter  sand 
omvendelse! 

Vi  har  igennem  de  sene- 
re år  ikke  døbt  mange,  men 
vi  tror  på  fremgang  ved  for- 
øgede anstrengelser  og  sam- 
arbejde mellem  medlemmer 
og  missionærer  -  og  det  er 
vigtigt,  at  vi  besegler  frem- 
gangen ved  at  passe  på  de 
nye  medlemmer,  der  kom- 
mer ind  i  kirken! 

Knud  B.  Andersen, 

er  missionspræsident 
i  Den  Danske  Mission. 


K  I  R  K  E  N  Y  T 


9 


Nyt  missionærægtepar  i 
Den  Danske  Mission 


Ældste  og  søster  Soelberg  fra  Ogden  Utah.  (Foto:  Soelberg) 


Ældste  William  L. 
Soelberg  og  hustru 
Neoma  Soelberg 
ankom  for  nylig  til 
Danmark  fra  Ogden 
i  Utah.  Parret  tjener 
som  fuldtidsmision^ 
ærer  i  Den  Danske 
Mission  og  arbejder 
i  Københavns  Stav 
i  Nykøbing  Falster 
Gren. 

Nogle  gange  kan  man  se 
på  mennesker  og  tro, 
at  man  kender  hele  deres 
livshistorie.  Dette  var  også 
tilfældet  for  mig,  da  jeg  for 
nogle  uger  siden  mødte 
ældste  og  søster  Soelberg. 
Jeg  tænkte:  »Sødt  ameri- 
kansk ægtepar  fra  Utah 
med  masser  af  børn  og  bør- 
nebørn, et  dejligt  stort  hus  i 
Ogden  og  de  har  sikkert 
prøvet  lidt  af  hvert  i  Kir- 
ken.« 

Ved  nærmere  bekendt- 
skab viste  det  sig  dog,  at 
ældste  og  søster  Soelberg 
ikke  er  helt  almindelige  al- 
ligevel. 

De  har  godt  nok  et  hus  i 
Ogden,  men  her  hører  sam- 
menligningen også  op. 

For  mindre  end  2  år  si- 
den kendte  ældste  og  søster 
Soelberg  slet  ikke  hinan- 
den. Nu  har  de  været  gift  i 
næsten  halvandet  år,  og  de 
siger  begge  to,  at  de  aldrig 
har  haft  det  bedre. 


Begge  har  de  oplevet  deres 
ægtefællers  død,  og  begge 
havde  de  aldrig  i  livet  troet, 
at  de  på  nuværende  tids- 
punkt i  deres  liv  ville  befin- 
de sig  sammen  som  missio- 
nærpar i  Danmark. 

En  af  søster  Soelbergs 
døtre  ville  gerne  se  sin  mor 
komme  lidt  ud  efter  hendes 
mands  død,  så  hun  arrange- 
rede, gennem  en  ven,  en 
blind  date  for  sin  mor,  der 
næsten  var  70  år  på  det 
tidspunkt. 

-  Jeg  sagde  til  min  dat- 
ter, at  jeg  altså  ikke  gik  ud 


med  en  totalt  fremmed 
mand,  fortæller  søster  Soel- 
berg, der  dog  alligevel  til 
sidst  gav  sig.  Og  to  måneder 
efter  var  de  mand  og  kone 

Tilsammen  har  de  1 2 
børn,  40  børnebørn  og  16 
oldebørn  samt  svigerbørn. 
Med  blot  den  nærmeste  fa- 
milie som  gæster  blev  det 
ikke  noget  lille  bryllupssel- 
skab. 

Mission  en 
familietradition 

Ældste  Soelberg,  der  tjente 
på  sin  første  mission  i  Dan- 


mark fra  1947-1950,  er  ikke 
den  første  i  sin  familie,  der 
har  været  på  mission  num- 
mer 2.  Både  hans  egen  far 
og  bedstefar  før  ham  tjente 
begge  Herren  som  fuldtids- 
missionærer.  Og  endnu  me- 
re interessant  er  det  at  be- 
mærke, at  alle  tre  var  i  mis- 
sionsmarken,  da  de  fyldte 
70  år. 

Ældste  Soelbergs  bedste- 
far, William  Karl  Soelberg, 
blev  født  i  Danmark  og 
emigrerede  senere  til  USA. 
Han  tjente  på  sin  3.  missi- 
on i  Danmark  og  fejrede  sin 
70  års  fødselsdag  i  Ålborg 
den  16.  maj  1936. 

Ældste  Soelbergs  far,  Jo- 
seph Soelberg,  tjente  med 
sin  hustru  i  The  New  Eng- 
land mission,  i  Vermont 
ved  Joseph  Smiths  fødested. 
Han  fejrede  sin  70  års  fød- 
selsdag den  13.  oktober 
1965  i  Vermont. 

Ældste  Soelberg  er  der- 
for den  tredje  person  i  sin 
familie,  der  tjener  Herren 
som  missionær  på  sin  70  års 
fødselsdag. 

Stor  hjælp  i  grenen 

Bror  og  søster  Soelberg  ar- 
bejder som  medlemmer  af 
Nykøbing  Falster  Gren,  der 
hører  til  Københavns  Stav. 
Det  er  en  lille  gren  med  få 
medlemmer,  og  de  er  glade 
for  al  den  hjælp,  de  overho- 
vedet kan  få. 

Ældste  og  søster  Soel- 
berg arbejder  begge  to  ihær- 
digt på  at  lære  dansk,  hun 
helt  fra  bunden,  mens  æld- 
ste Soelberg  godt  kan  huske 

sproget  fra  sin  første  missi- 
on i  1940'erne.  Medlemmer 
af  grenen  er  en  stor  hjælp 
med  sprogundervisningen, 
som  de  bl.a.  optager  på 
bånd  så  søster  Soelberg 
kan  sidde  derhjemme  og 
øve  sig. 

-  Da  min  mand  døde, 
regnede  jeg  med,  at  jeg  ville 
tage  på  en  genealogisk  mis- 
sion,  men  det  kunne  ældste 
Soelberg  jo  ikke  have  gjort, 
fortæller  søster  Soelberg. 
Jeg  er  sikker  på,  at  Vorherre 
havde  en  plan,  og  han  lader 
os  ikke  i  stikken. 

I  grenen  på  Nykøbing 
Falster  er  der  masser  af  ar- 
bejde at  tage  fat  på,  og  det 
glæder  ældste  og  Søster  So- 
elberg sig  meget  til. 

Velkommen  til  Danmark 
og  held  og  lykke  med  jeres 
mission. 

Susanne  Perkins 


William  Karl  Soelberg 
fyldte  70  år  på  sin  mission 
i  Ålborg  i  1936. 
(Foto:  Soelberg) 


NEWENGL 

MISSION 


Joseph  Soelberg  fyldte  70  år 

på  sin  mission  i  New  England  i  1 965 . 


Ældste  William  L.  Soelberg  fyldte  70  år  på  sin  mission 
i  Danmark  1996.  (Foto:  Soelberg) 

Evigheden 
var  nærværende 


Ældste  Hollis 
Johnson  fra  missi- 
onskontoret,  som  for 
nylig  i  TV-1  serien 
»Videnskaben  eller 
Gud«  begejstrede  se- 
erne med  indtryk  fra 
universets  forunder- 
lige  virkelighed,  gen- 
tog succesen  på  Her- 
lev bibliotek  torsdag 
den  28.  marts  1996. 


En  veloplagt  gruppe  til- 
hørere, heriblandt  flere 
gode  Herlevborgere,  var 
samlet  for  at  lytte,  stille 
spørgsmål  og  få  deres  viden 
om  universet  genopfrisket 
og  udvidet. 

Vor  sol  er  en  lille  stjer- 
ne, som  befinder  sig  i  en 
flad  spiralformet  samling  på 
150  milliarder  stjerner.  So- 
len ligger  ca.  25  tusinde  lys- 
år fra  Mælkevejens  cen- 
trum. 

Alt  i  universet  bevæger 
sig.  Hele  vor  spiralgalakse, 


med  en  diameter  på  100.- 
000  lysår,  drejer  sig  om 
sin  akse.  Solen  bevæger 
sig  således  gennem  rum- 
met med  en  fart  af  200 
km  i  sekundet.  På  trods 
af  denne  hastighed  er 
solen  alligevel  250  mil- 
lioner år  om  et  enkelt 
omløb. 

Spredt  over  hele 
det  synlige  univers, 
som  strækker  sig  15 
milliarder  lysår  ud  i 
rummet,  findes  mere 
end  tusind  millioner 
galaxer,  der  sammen 
med  vor  mælkevej 
bevæger  sig  bort  fra 
hinanden  i  rum- 
mets grænseløse 
dyb. 

Der  blev  også 
talt  om  planeter 
og  kometer  -  især 
var  det  spænden- 
de at  høre  om, 
hvordan  livets 
byggesten,  herunder  kulstof 
og  ilt,  som  ikke  fandtes  i 
universets  ungdom  -  grad- 
vist er  blevet  dannet  udfra 
brint  og  helium  i  de  røde 
kæmpestjerners  atomfabrik- 
ker. 

På  spørgsmålet  om  uni- 
verset er  uendeligt  eller  be- 
grænset lod  professor  John- 
son Storm  P's  Arkimedes 
give  svaret:  »Måske  er  det 
uendeligt  begrænset«. 

Af  dette  svar  kunne  man 
også  udlede  foredragsholde- 
rens egentlige  standpunkt  - 
Videnskaben  er  stærk  og 
kan  udvide  vor  erkendelse, 


ikke  mindst  astronomien 
kan  give  os  mange  gode  op- 
levelser og  udvide  vor  vi- 
den om  livets  byggesten, 
som  vor  materielle  verden 
er  bygget  op  af.  Trods  alt 
dette,  er  det  mere  vigtigt 
for  livet  på  den  blå  planet, 
at  vi  er  interesseret  i  vore 
medskabninger  og  har  om- 
sorg for  hinanden,  end  at  vi 
kan  måle  temperaturen  på 
Pluto  og  bestemme  vægten 
af  sollyset  -  for  slet  ikke  at 
tale  om  mangel  af  det 
sjældne  grundstof  tecneti- 
um  i  S-stjerner. 

Professor  Johnson,  der 
en  en  trofast  broder  i  Her- 
ren, svarede  på  spørgsmålet 
om,  hvordan  en  viden- 
skabsmand kan  tro  på  Gud 
og  samtidig  være  velbe- 
kendt med  den  nyeste 
forskning  -  han  sagde: 
»Det,  som  måske  giver 
mange  oplyste  mennesker 
vanskeligheder  i  deres  for- 
hold til  Skaberen,  er  nøjag- 
tig det  samme,  som  kan  gi- 
ve en  videnskabsmand  pro- 
blemer -  nemlig  spørgsmå- 
let om,  hvor  han  har  sin  vi- 
den fra,  og  hvilken  etik  han 
bygger  den  på  —  der  findes 
også  sorte  huller  i  det  usyn- 
lige univers,  det  univers, 
som  udgøres  af  menneskers 
tanker  og  ønsker. 

Keld  W.  Rasmussen  er 

medlem  af  Københavns 
l .  Ward  og  arbejder  som 
informationsmedarbejder 
i  Københavns  Stavs  Informa' 
tions  -  og  Samfundstjeneste . 

UV'er 
tager  på  skitur 


Et  godt  tilbud  blev  lagt 
på  bordet,  men  ikke 
nok  med  det,  det  blev  også 
modtaget  af  ti  friske  UV'er 
fra  Københavns  Stav. 

Efter  en  bustur,  der  hav- 
de sin  oprindelse  i  Herlev, 
ankom  vi  alle  friske  og  ful- 
de af  forventning  til  Vallåse 
i  Sverige,  hvor  vi  skulle  stå 
på  ski. 

Hele  dagen  stod  vi  alle 
10  på  ski,  dog  på  hver  sin 
bakke.  Nogle  af  os  havde 
prøvet  det  før.  Jan  Kors- 
gård,  Jørn  Borup  Rune  Hall 
og  Lisa  Edsberg  for  op  og 
ned  af  de  store  bakker,  selv 
uden  stave,  som  var  det  det 
bare  ingenting. 

1  mellemtiden  fik  vi  an- 
dre en  blid  start  på  bakke 
nr.  1,  som  vi  dog  hurtigt 
blev  ret  god  til,  så  vi  rykke- 
de op  til  de  andre. 

Vi  havde  fået  at  vide,  at 
styrtløb  ikke  var  tilladt, 
men  gad  vide  om  Tanya 
havde  hørt  efter,  for  det  var 
præcist,  hvad  hun  gjorde, 
første  gang  hun  kørte  ned 
ad  bakken. 

Efter  en  lang  og  sjov  dag 
tog  vi  bussen  tilbage  til 
Danmark.  Vi  var  godt  træt- 
te, men  blev  alligevel  enige 
om  at  gentage  denne  tur 
ved  lejlighed.  Vi  syntes,  at 
det  var  det  hele  værd,  også 
selvom  sneen  ikke  engang 
var  ægte. 

Tanya  Andersen,  var 

medlem  af  Allerød  Ward 
i  Københavns  Stav,  men  er 
for  nylig  flyttet  til  Odense. 


1WF 


■fe 


Københavns  Stavs  UV'er  havde  en  dejlig  dag  på  skibakkerne  i  Sverige.  (Foto:  Andersen) 


Selvom  man  er  ung  og  smuk,  kan  selv  det  værste  ske,  det  måtte  selv  Dennis  Paulsen  sande. 
(Foto:  Andersen) 

Medlemmer  i  Grønland 

-  den  yderste  verden 


Grønland  hører  geogra- 
fisk til  det  amerikan- 
ske kontinent.  Der  bor 
55.000  mennesker,  heraf 
10.000  danskere  fordelt  i  18 
kommuner.  Grønland  er  en 
del  af  det  danske  rigsfælles- 
skab, men  har  hjemmestyre. 
Grønland  regnes  for  at  ha- 
ve den  bedst  udviklede  sty- 
reform i  verden  med  hen- 
syn til  de  oprindelige  folk. 

Grønland  er  arealmæs- 
sigt 50  gange  større  end 
Danmark.  Den  største  by  er 
Nuuk  (tidligere  Godthåb) 
med  13.000  indbyggere. 
Den  næste  by  i  indbygger- 
tal er  Sisimiut  med  5000 
indbyggere.  Al  transport 
mellem  byerne  foregår  en- 
ten med  fly  eller  skib,  idet 
der  ikke  er  veje  mellem  by- 
erne. Strækningen  er  for 
store  og  for  sårbare  i  det 
barske  klima.  Grønlands 
længde  fra  nord  til  syd  sva- 
rer til  afstanden  fra  Køben- 
havn til  Rom. 

Grønlænderne  tilhører 
Inuit-folket,  der  lever  i  et 
område,  der  strækker  sig  fra 
det  østlige  Sibirien  i  Rus- 
land, over  Alaska,  USA,  Ca- 
nada til  Grønland.  De  har 
udover  de  kulturelle  og  eti- 
ske forhold  sproget  tilfælles. 

Den  sproglige  forskel, 
fra  område  til  område  f.eks. 
mellem  Alaska  og  Grøn- 
land svarer  til  forskellen 
mellem  dansk  og  svensk. 

Inuitterne  har  i  århund- 
reder været  de  nærmeste 
naboer  til  indianske  stam- 
mer i  Canada  og  USA. 
Dette  naboskab  kommer 
bl.a.  til  udtryk  i  den  store 
lighed,  der  er  mellem  indi- 
ansk trommedans  og  øst- 
grønlandsk trommedans. 


Selv  om  det  grønlandske 
folk  er  et  lille  folk,  har  det 
en  stor  sjæl  og  de  mange 
hurtige  omvæltninger,  der 
er  sket  inden  for  de  sidste 
50  år,  har  ikke  ødelagt  den 
grønlandske  sjæl.  Grønlæn- 


dere elsker  deres  land  ud 
over  alle  grænser.  De  elsker 
naturen,  havet,  fjeldene,  de 
forskellige  årstider,  fiskene 
og  sælerne.  De  elsker  deres 
kultur  og  ikke  mindst  deres 
familie.  Det  er  et  meget 


gæstfrit  og  tolerant  folk,  der 
altid  vil  gengælde  respekt 
med  respekt. 

Grønland  hører  under 
den  Danske  Mission,  som 
samlet  udgør  Grønland 
Branch  under  missionpræsi- 
dent Knud  B.  Andersen. 
Før  hørte  Grønland  under 
den  Internationale  Mission. 
Kun  få  ved  dette,  og  i  lang 
tid  var  Grønland  en  hvid 
plet  på  verdenskortet  i  op- 
delingen af  verden  i  kirke- 
områder. I  dag  er  der  med- 
lemmer i  Ittoqqortoormiit, 
Utummannaq,  Narsaq  og 
Nuuk. 

Medlemmerne  i  Nuuk 

I  Nuuk  er  det  største  antal 
af  medlemmer  samlet,  i  alt 
6.  Nuuk  er  landets  hoved- 
stad. På  trods  af  sin  størrel- 
se på  13.000  indbyggere  er 
det  et  kulturelt  center  i  det 
nordatlantiske  område, 
samtidig  med  at  det  er 
Grønlands  smeltedige.  Her 
bor  grønlændere  fra  hele 
landet  samt  mange  danske- 
re. Det  er  en  hektisk  by 
med  mange  funktioner  og 
med  besøg  fra  nær  og  fjern. 
Byen  vokser  med  3000  ind- 
byggere over  10  år. 

På  et  sted  som  dette  bli- 
ver kampen  mellem  det  go- 
de og  det  onde  meget  syn- 
ligt og  nærværende,  selv 
om  det  på  mange  områder 
også  er  et  beskyttet  sted  i 
forhold  til  Danmark.  Det 
grønlandske  samfund  er  i 
stærk  udvikling,  og  der  er 

Familien  Hvistendahl 
nyder  livet  i  den  smukke 
Grønlandske  natur. 
(Foto:  Hvistendahl) 

Medlemmerne  af  Kirken  i 
Nuuk.  Kim  Hvis  tendahl, 
Nuka  Grønvold, 
Naussunguaq, 
Ghita  Hvistendahl, 
Mark  Hvistendahl  og 
Catherina  Hvistendahl. 
(Foto:  Hvistendahl) 


mange  gode  mennesker,  der 
medvirker  til,  at  samfundet 
udvikler  sig  i  den  rigtige 
retning.  Og  vi  kan  vidne 
om,  at  Herren  hører  bønner 
og  hjælper  med  til,  at  det 
gode  sejrer  og  går  fremad. 

Som  medlemmer  af  Kir- 
ken i  Grønland  lærer  man 
at  værdsætte  hver  enkelt 
person.  Hvert  enkelt  med- 
lem er  vigtigt.  Når  der  er  4 
til  møderne,  og  der  kommer 
et  medlem  mere  gør  det  en 
stor  forskel. 

Men  løftet  fra  Mathæus 
18:20  er  sandt:  »Når  to  og 
tre  mødes  i  mit  navn  vil  jeg 
være  midt  i  blandt  jer.« 

Vi  kan  sammen  glæde  os 
over  Kirken  og  evangeliet. 
Gruppen  består  af  broder 
Nuka  Grønvold,  der  er  født 
i  Godhavn,  men  har  boet  i 


Norge  i  mange  år,  søster 
Naussunguaq,  Birgithe  Ly- 
berth,  som  lige  er  kommet 
tilbage  til  sit  fødeland  efter 
at  have  boet  mange  år  i 
Danmark.  Og  vores  egen 
famlie  Ghita  og  børnene 
Mark  og  Catherina. 


Udover  søndagsskole/nad- 
vermøder og  skrifterne  er 
Stjernen,  Ensign  og  Church 
News  uundværlige  for  os. 
Det  giver  mulighed  for  at 
modtage  budskaberne  fra 
profeten  og  generalautorite- 
terne og  følge  med  i  udvik- 


lingen i  Kirken.  Ligeledes 
er  missionspræsidenten  en 
stor  hjælp. 

Søster  Birgithe  Lyberth 
eller  Naussunguaq,  som  er 
hendes  grønlandske  navn, 
flyttede  i  februar  måned  i  år 
fra  Århus  til  Nuuk. 
Naussunguaq  er  født  i 
Grønland,  men  har  de  sid- 
ste 20  år  boet  uden  for 
Grønland.  Hun  føler,  at  det 
er  dejligt  at  komme  tilbage 
til  Grønland: 

-  Det  er  ikke  det  samme 
Grønland,  som  jeg  forlod, 
siger  Naussunguaq.  Der  er 
sket  en  stor  udvikling  på  al- 
le områder,  og  jeg  nyder  at 
være  tilbage. 

-  Med  hensyn  til  at  ef- 
terleve evangeliet  her,  hvor 
der  kun  er  få  medlemmer, 
er  det  lettere,  end  jeg  havde 
regnet  med.  Til  gengæld 
kræver  det  en  større  selvdi- 
ciplin  både  med  hensyn  til 
at  bede  og  studere  i  skrif- 
ten. Jeg  har  fundet  ud  af,  at 


Et  glimt  af  byen  Nuuk. 
(Foto:  Hvistendahl) 

det,  der  virkelig  betyder  no- 
get, er,  om  jeg  har  et  fast 
forankret  vidnesbyrd  om 
min  himmelsker  Fader  og 
hans  evangelium,  om  jeg  er 
villig  til  at  tage  den  tid,  det 
tager  at  studere  i  skrifterne 
og  bede  mine  bønner  for  at 
give  næring  til  mit  vidnes- 
byrd. Og  når  disse  ting  er  i 
orden,  betyder  det  ikke  så 
meget,  om  man  tilhører  en 
stor  enhed  eller  er  blandt  få 
medlemmer  i  et  stort  land. 


Jeg  er  glad  for,  at  vi  er  nog- 
le få  medlemmer  i  den  sam- 
me by,  hvor  vi  kan  mødes 
og  dele  evangeliet  med  hin- 
anden og  styrke  hinanden, 
slutter  søster  Lyberth. 

Efter  at  vi  har  boet  i 
Grønland  i  snart  10  år,  kan 
vi  som  famlie  kun  se  tilbage 
på  tiden  med  taknemlig- 
hed. For  de  mange  velsig- 
nelser, for  muligheden  for 
at  være  med  til  at  kæmpe 
for  en  udvikling  og  de  store 


oplevelser.  Det  grønlandske 
folk  og  Grønland  vil  altid 
stå  vores  hjerte  nært. 

Og  for  alle  os  her  i 
Grønland,  kan  vi  ikke  und- 
lade at  føle,  at  tiden  måske 
er  nær,  hvor  evangeliet  vil 
blive  rodfæstet  i  Grønland 
og  vi  tænker  på  2.  Nephi 
29:7: 

»Ved  I  ikke,  at  der  fin- 
des mere  end  et  folk?  Ved  I 
ikke,  at  jeg  Herren,  jeres 
Gud,  har  skabt  alle  menne- 


sker, og  at  jeg  ihukommer 
dem,  som  er  på  øerne  i  ha- 
vet, og  jeg  regerer  i  himlene 
oventil  og  på  jorden  neden- 
til  og  lader  mit  ord  gå  ud  til 
menneskenes  børn,  ja,  til 
jordens  slægter.« 

Kim  Hvistendahl,  er  ansat 
som  ingeniør  i  Nuuk 
Kommune  i  Grønland  og  er 
ét  af  Kirkens  6  medlemmer 
i  Nuuk. 


MORMON-OPLEVELSER 

Hvordan  min  far  blev  fristet, 
da  han  besluttede  sig  for  at  blive 

medlem  af  Kirken 


Da  min  far  besluttede 
sig  for  at  blive  døbt, 
var  han  ca.  25  år  gammel. 
Han  er  født  i  1871.  Som 
ung  mand  rejste  min  fars 
onkel  til  Amerika.  Her  lær- 
te han  evangeliet  at  kende 
og  blev  døbt  og  forblev  tro- 
fast i  Kirken.  Han  blev  kal- 
det som  missionær  i  Dan- 
mark, hvor  han  bl.a.  tjente 
som  grenspræsident  i  Kor- 
sør. På  daværende  tids- 
punkt arbejdede  min  far 
som  fodermester  på  en  stor 
gård  i  Slagelse,  hvor  han 
kun  havde  fri  om  søndagen. 
Fridagen  brugte  han  på  at 
deltage  i  møderne  i  Korsør, 
hvor  hans  onkel  var  ivrig 
efter  at  dele  evangeliet  med 
ham.  I  1 895  kørte  der  kun 
ét  tog  om  dagen  fra  Slagelse 
til  Korsør,  så  hvis  min  far 
ikke  nåede  toget,  kunne 
han  ikke  komme  ind  til 
Korsør  for  at  deltage  i  nad- 
vermødet. Nu  kendte  min 


far  tilfældigvis  togføren,  så 
hvis  min  far  nogen  gange 
ikke  nåede  toget  i  tide, 
behøvede  han  blot  at  vinke 
til  togføren,  så  stoppede 
han  toget  og  tog  min  far 
med. 

Den  søndag  min  far 
havde  besluttet  sig  til  at 
lade  sig  døbe  skulle  alt 
imidlertid  ikke  gå  glat. 
Hans  husbond  kom  og  sag- 
de til  ham:  Christian,  du 
kan  ikke  få  fri  i  dag,  for  vi 
har  en  gris,  der  skal  fare. 
Du  bliver  nødt  til  at  blive 
hjemme.«  »Det  kan  jeg  ik- 
ke«, sagde  min  far,  »for 
min  onkel  venter  mig  kl 
2.00.« 

Husbonden  var  hård  og 
blev  ved  med  at  sige,  at  han 
ikke  kunne  undværes  og 
måtte  blive  hjemme. 

Min  far  vidste  ikke, 
hvad  han  skulle  gøre,  men 
han  knælede  ned  og  bad  til 
sin  himmelske  Fader,  om 


det  ikke  nok  måtte  være 
muligt  for  ham  at  blive 
døbt  den  dag. 

Han  var  dårligt  nok  fær- 
dig med  bønnen,  da  hus- 
bonden kom  farende  og 
sagde,  at  grisen  var  ned- 
kommet med  7  små  grise. 

Nu  skyndte  min  far  at 
gøre  sig  rede  til  at  nå  toget. 
Selvfølgelig  var  han  blevet 
forsinket,  og  toget  havde  al- 
lerede sat  sig  i  gang.  Som 
han  altid  gjorde  vinkede 
min  far  til  togføren,  men 
denne  gang  så  han  ham  ik- 
ke. Toget  kørte  bare  videre. 

Nu  var  gode  råd  dyre, 
men  min  far  var  fast  beslut- 
tet på  at  blive  døbt  den 
dag.  Han  tog  sine  strømper 
og  sko  af  og  begyndte  at  lø- 
be den  lange  vej  fra  Slagel- 
se til  Korsør.  Han  nåede 
målet  med  kun  2  timers  for- 
sinkelse. Her  sad  den  lille 
menighed  og  ventede  på 
ham.  Hele  forsamlingen  be- 


gav sig  ned  til  fjorden,  hvor 
min  far  skulle  døbes,  og  idet 
min  far  og  hans  onkel  be- 
væger sig  ud  i  vandet  for  at 
foretage  dåbshandlingen, 
greb  min  far  sin  onkel  i  ar- 
men og  sagde:  »Nej,  jeg  vil 
alligevel  ikke  døbes  i  dag, 
kom  lad  os  løbe  væk.«  Da 
min  onkel  spørger  hvorfor, 
siger  min  far:  »Kan  du  da 
ikke  se  det  store  sorte  dyr, 
der  kommer  gående  der  ude 
i  vandet.«  Det  kunne  hans 
onkel  ikke  se,  og  han  fik 
min  far  overbevist  om,  at 
dette  bare  var  endnu  et  for- 
søg fra  Djævelens  side  på  at 
forhindre  min  far  i  at  blive 
døbt.  Hans  onkel  formane- 
de Satan,  at  han  skulle  vige 
bort,  og  min  far  blev  døbt  i 
året  1895. 

Ovenstående  beretning  er 
skrevet  af  søster  Mabel  Leis, 
Tåstrup  Ward  i  Københavns 
Stav. 

Hjælpeforeningens 
fødselsdag  fejres  i  Odense 


Et  af  de  tidspunkter, 
hvor  Hjælpeforeningen 
i  Odense  samler  både  1 .  og 
2.  Ward,  er  omkring  opret- 
telsesdagen  for  verdens  før- 
ste kvindeforening,  nemlig 
den  17.  marts. 

I  år  var  det  den  12. 
marts,  at  43  kvinder  sad 
omkring  bordet  i  kirkebyg- 
ningen i  Lahnsgade  i  Oden- 
se. Præsidentinden  for  1. 
Ward,  søster  Emilie  Held, 
bød  velkommen  og  velbe- 
komme til  noget  så  kær- 
komment og  dansk  som 
varm  kakao  og  boller  og 
lagkager  smukt  arrangeret 
af  søster  Tulle  Christensen 
og  søster  Marita  Hyldtoft. 
Snakken  gik  livligt,  hvoref- 


ter der  blev  lyttet  til  6  sø- 
stre, der  hver  især  berettede 
følgende: 

Søster  Kirsten  Andersen 
fortalte  meget  udførligt  om 
Hjælpeforeningens  opret- 
telse i  1842  med  mange 
små  detaljerede  oplevelser. 

Søster  Gertrud  Larsen 
huskede  tilbage  til  tiden  i 
Skive  i  1951,  hvor  hun 
blev  kaldet  til  at  oprette 
Hjælpeforeningen  med  en 
rådgiver.  De  var  6  søstre  i 
alt. 

Søster  Inge  Kreiberg  for- 
talte, hvor  meget  glæde 
hun  havde  haft  af  Hjælpe - 
foreningen  igennem  årerne. 
Hun  virkede  selv  som  præ- 
sidentinde  i  2  perioder. 


Søster  Joan  Roth,  som  er 
født  og  opvokset  i  Odense, 
men  som  har  boet  i  USA  i 
10  år,  bor  nu  i  Danmark 
med  sin  mand  og  4  børn, 
fortalte  om  sin  tid  i  Hjælpe- 
foreningen i  Salt  Lake  City. 

Søster  Iben  Højholdt, 
som  har  været  medlem  af 
Kirken  i  2  år,  fortalte  om, 
hvordan  Kirken  havde  æn- 
dret hendes  liv,  og  om, 
hvordan  Hjælpeforeningen 
havde  lært  hende  meget 
positivt. 

Til  sidst  fortalte  søster 
Anny  Andersen  om  de  man- 
ge år,  hun  og  hendes  nylig  af- 
døde mand  Poul  har  tilbragt 
i  Kirken,  og  om  alle  de  man- 
ge velsignelser,  de  blev  beri- 


get med.  Søster  Anny  var 
også  i  en  periode  præsident- 
inde  for  Hjælpeforeningen. 

Der  blev  samlet  en  lille 
skærv  ind  til  en  fødsels- 
dagsgave til  Kirkens  køk- 
ken, og  efter  et  par  sange 
afsluttede  præsidentinden 
for  2.  Ward,  søster  Ida  Kar- 
nil,  aftenen. 

Begge  ward  sætter  stor 
pris  på  at  være  sammen 
omkring  søsterfællesskab, 
hygge  og  uddannelse  i  en 
tilsyneladende  stigende  for- 
travlet tidsalder. 

Ida  Karnil  er  medlem  af 
Odense  2 .  Ward  og  tjener 
som  Hjælpeforeningens  præsi- 
dentinde  i  wardet. 

Kirkens  oversættelseskontor 

i  Danmark  får  ny  leder  og  adresse 


Svend  Aage 
Andersen,  38,  blev 
sidste  år  den  daglige 
leder  af  det  danske 
oversættelseskontor. 
Han  afløser  Carsten 
Gram,  der  de  sidste 
to  år  har  været  med 
til  at  lede  oversættel- 
sen i  hele  Europa  og 
pr.  1.  august  bliver 
leder  af  Kirkens 
europæiske  over- 
sættelse med  bopæl 
i  Frankfurt. 

Svend  Aage  Andersen 
er  gift  med  Dorte  og 
sammen  har  de  4  børn  i  al- 
deren 2-14  år. 

Svend  Aage  har  arbejdet 
for  Kirkens  oversættelses- 
kontor i  9  år,  og  er  af  man- 
ge af  Kirkens  medlemmer 
nok  kendt  som  stemmen  fra 
Amerika. 

Da  Kirken  for  første 
gang  for  to  år  siden  be- 
gyndte at  transmittere  ge- 
neralkonferencen fra 
Tabernaklet  i  Salt  Lake  Ci- 
ty, var  det  bl.a.  Svend 
Aage,  de  danske  medlem- 
mer kunne  høre.  Efter  5 
konferencer  er  Svend  Aage 
efterhånden  blevet  en  vel- 
kendt stemme  og  fast  in- 
ventar i  kælderen  under 
det  store  tabernakel. 

-  Jeg  synes,  at  det  er 
utroligt  spændende  at  ar- 
bejde for  Kirken,  fortæller 
Svend  Aage,  der  med  det 


nye  job  har  ændret  sin  dag- 
lige rutine  en  hel  del  og 
sjældent  kan  nøjes  med  37 
timer  om  ugen. 

Som  oversætter  gik  da- 
gen med  at  oversætte  og 
læse  korrektur  på  både  kur- 
sushæfter, Stjernen  og  diver- 
se andre  materialer,  men 
som  kontorets  daglige  leder 
er  der  pludselig  en  masse 
andre  ting  at  se  til. 

TD,  som  kontoret  hed- 
der blandt  Kirkens  medlem- 
mer, beskæftiger  3  fuldtids- 
ansatte samt  en  håndfuld 
freelancere,  der  hjælper  til 
med  at  producere  5-6.000 
sider  på  dansk,  som  konto- 
ret hvert  år  oversætter. 

Svend  Aage  og  familie 
hører  til  i  det  nydannede 


Tåstrup  Ward,  hvor  han  er 
rådgiver  til  biskop  Erik 
Bernskov.  Svend  Aage  har 
ligeledes  for  nogle  år  siden 
tjent  som  missionær  i  Eng- 
lands Bristol  Mission. 

Nye  lokaler  til  TD 
og  missionskontoret 

Oversættelseskontoret  kan 
ikke  alene  glæde  sig  over 
en  ny  leder,  men  i  nærme- 
ste fremtid  også  over  nye 
flotte  lokaler. 

Da  lejemålet  i  Hans  Ege- 
des Gade  i  begyndelsen  af 
året  blev  sagt  op  af  udleje- 
ren, har  man  søgt  og  fundet 
et  nyt  kontor  i  nye  flotte 
omgivelser  et  boldkast  fra 
kirkebygningen  på  Priorvej 
på  Frederiksberg. 


Pr.  1  juni  vil  oversættelses- 
kontoret  være  at  finde  på 
førstesalen  i  bygningen  til 
højre  for  den  store  ISO-for- 
retning på  Borups  Allé  på 
Frederiksberg. 

-  Lokalerne  er  helt  nye, 
hvilket  har  betydet,  at  vi 
selv  har  været  med  til  at 
bestemme,  hvordan  konto- 
ret skulle  indrettes,  fortæl- 
ler Svend  Aage,  der  glæder 
sig  til  at  få  kontoret  til  at 
fungere  i  de  nye  omgivelser. 

Omkring  1.  september 
flytter  Den  Danske  Mission 
ind  i  nabokontoret,  der  li- 
geledes er  ved  at  blive  ind- 
rettet efter  deres  behov. 
Begge  kontorer  glæder  sig 
til  de  nye  omgivelser  med 
behagelige  naboer. 

